གོང་གསལ་རིའུ་མིག་འདི་ནི་གནས་བརྟན་སྡེ་པའི་འབྱུང་ཁུངས་མདོར་བསྡུས་ནས་བརྗོད་པ་ཙམ་ཡིན།རེའུ་མིག་འདི་གཞིར་བཟུང་ནས་བལྟས་ན་ལྷོ་དར་སངས་རྒྱས་ཆོས་ལུགས་ཀྱི་འབྱུང་སྟངས་གསལ་པོར་མངོན་རྒྱུ་ཡོད།སངས་རྒྱས་ཆོས་ལུགས་ཐོག་མར་གནས་བརྟན་སྡེ་པ་དང་ཕལ་ཆེར་པའི་སྡེ་པ་གཉིས་སུ་ཁ་འགྱེས།རྗེས་སུ་གནས་བརྟན་སྡེ་པས་སངས་རྒྱས་ཀྱི་བཀའ་ལ་རྣམ་པར་ཕྱེ་སྟེ་སྨྲ་བའི་རྣམ་འགྱུར་འཛིན་སངས་རྒྱས་ཀྱི་བཀའ་དང་སངས་རྒྱས་ཀྱི་བཀའི་འགྲེལ་པ་ལ་རྣམ་པར་ཕྱེ་བའི་ལྟ་སྟངས་འཇིན་དགོས་པ་པས་རྣམ་པར་ཕྱེ་སྟེ་སྨྲ་བ་ཞེས་ཟེར།ཤོད་སྟངས་དེ་རིགས་ནི་རྒྱལ་པོ་མྱ་ངན་མེད་ཀྱི་སྐབས་སུ་བར་ཁྱབ་ཆེ་ཞིང་རྒྱལ་པོ་མྱ་ངན་མེད་ཀྱིས་དེའི་ལྟ་བར་བརྟེན་ནས་དགེ་འདུན་གྱི་སྡེ་ལ་དག་ཐེར་མཛད་པ་མ་ཟད།ཏི་ཥ་ཡ་ཡིས་རྣམ་པར་ཕྱེ་སྟེ་སྨྲ་བའི་ནང་ནས་མི་གྲངས་ཆིག་སྟོང་འདེམས་སྒྲུག་བྱས་ཏེ་བཀའ་བསྡུ་གསུམ་པ་བྱས་།མ་ཧེན་དྷས་སི་རི་ལན་ཀར་སྤེལ་བའི་སངས་རྒྱས་ཆོས་ལུགས་ནི་སྡེ་པ་དེའི་གཞུང་ལུགས་ཡིན།དེར་བརྟེན་ལྷོ་དར་གནས་བརྟན་སྡེ་པ་བ་རྣམས་ཀྱིས་རང་ཉིད་ནི་རྣམ་པར་ཕྱེ་སྟེ་སྨྲ་བའི་གནས་བརྟན་པ་ཞེས་འབོད།སྡེ་པ་དེའི་སངས་རྒྱས་ཆོས་ལུགས་ལྷོ་ཕྱོགས་སུ་དར་རྗེས་རྟག་ཏུ་གཙུག་ལག་ཁང་ཆེན་མོ་བ་དེ་རྩ་བའི་རྒྱུད་དུ་གྱུར།ད་ལྟ་ཤོད་པའི་ལྷོ་དར་གནས་བརྟན་སྡེ་པའི་སངས་རྒྱས་ཆོས་ལུགས་དེ་དོན་དངོས་ཐོག་གཙུག་ལག་ཁང་ཆེན་མོ་བ་རྩ་བར་བརྒྱུད་ནས་བྱུང་བའི་སངས་རྒྱས་ཆོས་ལུགས་དེ་ཡིན།